ઉના ની કેસર કેરી એની મીઠાસ ના કારણે સમગ્ર ગુજરાત માં પ્રખ્યાત છે અમદાવાદ સહિત રાજકોટ જેવા મહાનગર માં ઉના ના ગરાળ મોઠા ની કેરી ના ભાવ તાલાલા ની કેસર કેરી કરતા પણ વધારે ભાવ ઉપજે છે પણ ચાલુ વર્ષે સતત થયેલ ઝાકલવર્ષા ને કારણે પાક ને ભારે અસર થઈ છે આંબા માં માગશર મહિના થી મોર બેસવાની પ્રક્રિયા થાય છે અને તે મોર માંથી કેરી ઉગે છે પણ ચાલુ વર્ષે મોર બેસવાના સમયે સતત ઝાકલવર્ષા થઈ હતી જેના લીધે મોર ખરી જવા પામ્યા હતા અને કેરી નું ઉત્પાદન ૫૦ ટકા થી પણ ઓછું થયું છે એમાં પણ હવામાન વિભાગ ની આવતા ૪૮ કલાક માં વરસાદ ની આગાહી થતા ખેડૂતો માં ચિંતા પ્રસરી છે એક તરફ કેરી નો ફાલ ઓછો છે એમા પણ જો વરસાદ થશે તો જે બચ્યો છે તે પાક પણ નિષ્ફળ જાય તેવી ભીતિ છે સાથે ગત સાલ કેરી ની શરૂઆત માં ૧૦ કિલો ૧૧૦૦ આસપાસ બોક્સ ના ભાવ મળ્યા હતા જ્યારે આ વખતે પાક ઓછો છે અને ભાવ પણ ૭૦૦ આસપાસ છે ત્યારે જો વરસાદ પડશે તો પાક નિષ્ફળ જશે અને ખેડૂત નું આખું વર્ષ અને મહેનત બરબાદ થશે.